ڕێد دێد ڕیدێمپشن ٢

ڕێد دێد ڕیدێمپشن ٢ () کایەیەکی ڤیدیۆییی ئاکشن و سەرکێشیی ڕۆژاوایییە کەوا لەلایەن ڕۆکستار گەیمزەوە بەرھەم ھێنراوە. کایەکە لە ٢٦ی تشرینی یەکەمی ٢٠١٨ کەوتە بازاڕەکانەوە و بۆ ئامێرەکانی پلەی ستەیشن ٤ و ئێکس بۆکس وەن بەردەستە. کایەکە باسی ڕووداوەکانی پێش بەشی یەکەمی کایەی ڕێد دێد ڕیدێمپشن دەکات و سێیەم یارییە لە زنجیرە کایەکانی ڕێد دێد.

ڕووداوەکانی کایەکە لە ساڵی ١٨٩٩ و لە ویلایەتی باشوور و ڕۆژاوای ئەمریکا ڕوودەدەن، کە تێیدا چیڕۆکی یاسادەرچوویەک ئارسەر مۆرگن دەخاتە ڕوو کە ئەندامێکی تاقمی چەتەییی ڤان دێر لیندە. ئارسەر لە سەردەمی کۆتاییھاتنی کاوبۆیەکان و چەتەکانی ڕۆژاوایە و ھەوڵی خۆپاراستن لە حکوومەت و شەڕکردن لەگەڵ تاقمەکانی تر دەدات. بەدەر لەوە چیڕۆکەکە باسی جۆن ماڕستنیش دەکات؛ کەوا کەسایەتیی سەرەکییە لە بەشی یەکەمی کایەی ڕێد دێد ڕیدێمپشن.

کایەکە دەکرێت لە ڕوانگەی کەسی یەکەم و سێیەمەوە کایەی پێبکرێت، و کایەکەر توانای گەڕانی بەنێو جیھانێکی کراوەدا ھەیە. دیارترین شێوازی کایەکە بریتییە لە دزینی بانک، ڕاوکردن، ئەسپ لێخوڕین، قسەکردن لەگەڵ کەسایەتییەکانی ناو کایەکە و بڕیاردان لەسەر ھەڵسەوکەتی کەسایەتییەکەت لەڕێگەی بڕیاری باش و خراپ. یارییەکە لە تشرینی دووەمی ٢٠١٩ بەشێوەی سەرھێڵ (ئۆنڵاین) بڵاوکرایەوە بەڵام لە دۆخی بێتا، دواتر لە شوباتی ٢٠١٩ بەشێوەی وەشانی تەواویش بڵاوکرایەوە.

کایەکە چاوەڕوانییەکی یەکجار زۆری ھەبوو بەر لەدەرچوونی، و توانی دەیان ڕیکۆردی جیاواز بشکێنێت و بووە دووەم پڕفرۆشترین کایەی مێژوو لەماوەی مانگی یەکەمی بە فرۆشتنی ٢٤ ملیۆن کۆپی و کۆکردنەوەی ٧٢٥ ملیۆن دۆلار. ڕەخنەگران پێشوازییەکی گەرمیان لە کایەکە کرد کەوا ستایشی چیڕۆک، جیھانە کراوەکە، کەسایەتیی کایەکان و وردەکارییەکانی جیھانەکەیان کرد.
link=https://en.wikipedia.org/wiki/File:Red Dead Redemption 2 gameplay.jpg|وێنۆک|250x250پیکسڵ|یاریکەر دەتوانێ بەشێوەی ئەرێنی یاخود نەرێنی وەڵامی ھاوڕێکانی بداتەوە، کەوا کەسایەتیی کارەکتەرەکەشی بەو بڕیارانەوە پەیوەستە و دیاریدەکرێت.

 پەرەپێدان 

لەلایەن ستۆدیۆکانی ڕۆکستارەوە پەرەی پێدراوە، ڕێد دێد ڕیدێمپشن ۲ ھەوڵێکی ھاوبەشە لە نێوان ھەموو ستۆدیۆکانی ڕۆکستار گەیمز کە وەک یەک تیم کاردەکەن، بە بەکارھێنانی بزوێنەری یارییە پێشکەوتووەکانی ڕۆکستار (RAGE). ھەندێک سەرچاوە باس لەوە دەکەن کە بودجەی پەرەپێدانی یارییەکە نزیکەی ١٧٠ ملیۆن دۆلارە. بەپێی خەمڵاندنەکانی شیکاران بودجەی پەرەپێدان و بەبازاڕکردنی یارییەکە بەیەکەوە لە نێوان ٣٧٠ بۆ ٥٤٠ ملیۆن دۆلاری ئەمریکیدایە، ئەمەش وایکردووە ببێتە یەکێک لە گرانترین یارییە ڤیدیۆییەکان کە تا ئێستا پەرەی پێدراوە.https://www.eurogamer.net/digitalfoundry-2017-red-dead-redemption-2-trailer-tech-analysishttps://www.neogaf.com/threads/starfield-budget-started-at-200m-final-estimate-at-400m-and-500-devs.1660457/https://web.archive.org/web/20230609073425/https://venturebeat.com/business/red-dead-redemption-2-could-hit-20-million-in-sales-and-turn-a-profit-by-december/

 وەشان 

یارییەکە لە ڕۆژی ھەینی ٢٦ی ١٠ی ٢٠١٨ بڵاوکرایەوە.

 پێشوازی 

لەو کاتەوەی یارییەکە لە ساڵی ٢٠١٦ ڕاگەیەندرا، قسەکردن لەسەری بەردەوام بوو تا ساڵی ٢٠١٨ بڵاوکرایەوە، و یارییەکە لەلایەن ڕەخنەگرانەوە ١٠/١٠ لەلایەن زۆربەیانەوە ڕیزبەندی کرا، و لەلایەن ئەوانەوە پێشوازییەکی باشی لێکرا بەھۆی چیرۆکی بەیەکەوە گرێدراو و جیھانە فراوانەکەی پڕ لە ژیان و واقیعییەت.

 سەرچاوەکان 



پۆل:کایە ڤیدیۆییەکان
پۆل:گەمەکانی ویندۆز
پۆل:گەمەکانی پلەی ستەیشن ٤
پۆل:گەمەکانی ئێکس بۆکس وان
پۆل:کایە ڤیدیۆییەکانی ٢٠١٨
پۆل:ئەو یارییە ڤیدیۆیانەی لە ویلایەتە یەکگرتووەکانی ئەمریکا پەرەپێدراون
پۆل:یارییەکانی پلەی ستەیشن ٤
پۆل:یارییەکانی ویندۆز
پۆل:وێناکردنی چاندی مافیاکان
پۆل:ئەو کایە ڤیدیۆیانەی سەبارەت بە مەرگن
پۆل:یارییە ڤیدیۆییەکان کە لە بەریتانیا پەرەیان پێدراوە
پۆل:کایەکانی ئەکشن-سەرکێشی
پۆل:براوەکانی خەڵاتی گۆڵدن جۆیستیک
پۆل:کایە ڤیدیۆیییە تاک-یاریزان و فرەیاریزانەکان
پۆل:کایە ڤیدیۆیییە جیھان کراوەکان
پۆل:کایە بەرزکراوەکانی پلەیستەیشن ٤ پرۆ
پۆل:کایەکانی ستادیا
پۆل:کایەکانی تەیک توو ئینتەرەکتیڤ
پۆل:براوەکانی خەڵاتی کایەکان
پۆل:ئەو کایە ڤیدیۆیییانەی لە کەنەدا پەرەیان پێدراوە
پۆل:کایە بەرزکراوەکانی ئێکس بۆکس وەن ئێکس